Inter viċin li jiksbu ftehim mal-goalkeeper ta' Crotone, Alex Cordaz Hemm aktar minn raġuni waħda għaliex Inter jinsabu viċin li jiksbu ftehim mal-goalkeeper ta' Crotone, Alex Cordaz, bħala t-tielet goalkeeper tal-għażla tagħhom. Huwa ilu ma' Crotone sa mill-2015 u għenhom biex jiksbu l-promozzjoni fis-Serie A, għalkemm reġgħu ġew relegate għas-Serie B staġun biss wara. Il-kuntratt ta' sena ma' Inter huwa maħsub li jiswa €150,000. Aktar importanti minn hekk, Cordaz beda fl-akkademja ta' Inter u saħansitra għamel dehra waħda għall-club fil-Coppa Italia kontra Juventus fi Frar 2004. Dan huwa ta' valur għax inkella Inter jitħabtu biex jimlew il-kwota tagħhom ta' players li bħalissa jinsabu fl-iskwadra li kienu prodotti tal-akkademja. Dan hekk kif skond ir-regoli tas-Serie A, kull club jeħtieġ li jkollu ċertu numru ta' players li jkunu prodotti tal-akkademja tagħhom.